Komisijos sprendimas,
1993 m. vasario 22 d.
nustatantis informacijos pateikimo formą, numatytą Tarybos reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo 16 straipsnyje
(93/173/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1985 m. gruodžio 20 d. Tarybos reglamentą (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo [1], ypač į jo 16 straipsnį,
pasikonsultavusi su valstybėmis narėmis, remiantis minėto reglamento 16 straipsnio 3 dalimi,
kadangi turėtų būti sudaryta Reglamento (EEB) Nr. 3820/85 16 straipsnio 2 ir 3 dalyse nurodyta informacijos pateikimo forma, kurią valstybės narės galėtų naudoti kas dveji metai Komisijai pateikdamos informaciją, reikalingą parengiant ataskaitą apie bendrųjų nuostatų įgyvendinimą, ir atitinkamose srityse vykstančius pokyčius,
PRIĖMĖ ŠĮ SPRENDIMĄ:
1 straipsnis
Reglamento (EEB) Nr. 3820/85 16 straipsnio 2 ir 3 dalyse nurodyta informacijos pateikimo forma sudaroma pagal šio sprendimo priede pateiktą pavyzdį.
2 straipsnis
Šis sprendimas skirtas valstybėms narėms.
Priimta Briuselyje, 1993 m. vasario 22 d.